Publication: Magyar Közlöny
Issue: MK-2000-105 (Year: 2000, Number: 105)
Era: 1990-2004
Section: a 29/2000. (X. 27.) BM rendelethez
Paragraph Index: 165

1. A helyi választási iroda feladatai 1.1. Jogi és számszaki szempontból ellenőrzi a beérkezett szavazóköri jegyzőkönyvek rovatainak pontos kitöltését. A hibás jegyzőkönyveket javításra visszaadja a szavazatszámláló bizottságnak. 1.2. Ha a népszavazás eredménye ellen kifogást nyújtottak be, a kifogást az érintett szavazókörök jegyzőkönyveinek, valamint az összesítő jegyzőkönyveknek az 1. és 2. példányait a kifogás benyújtására nyitva álló határidő lejártát követően a területi választási irodához továbbítja. 1.3. A jogorvoslat jogerős elbírálását követően a területi választási irodától visszakapott jegyzőkönyvek alapján az érintett jegyzőkönyvek 3. példányára rávezeti a jogorvoslat kezdeményezését és eredményét. 1.4. A szavazóköri jegyzőkönyvek 2. és 3. példányát, illetve az összesítő jegyzőkönyv 2. példányát 90 nap, illetve kifogás esetén — a 90 napot meghaladó elbírálást követően — az ügy jogerős lezárása után irattározza, az 1. példányt pedig a megyei levéltárnak átadja. 1.5. Az összesítő jegyzőkönyv 3. példányát a jogorvoslati határidő lejártát követő napon, jogorvoslat esetén az ügy jogerős lezártát követően a területi választási iroda útján az Országos Választási Irodához eljuttatja.

Source: https://magyarkozlony.hu/hivatalos-lapok/f031b02a33cffddfd4484218dba49bafa2581e97/dokumentumok/73d67500888f95e8d7c6253a64610671e7aec56a/letoltes